Sutlepa

Sutlepa ehk Sutlep on küla Lääne maakonnas Lääne-Nigula vallas.

Küla kohta kasutati aastal 1507 nime Sutloppe, Szutloppe ja aastal 1540 Sutelep. XVII sajandil rajati sinna Sutlepa mõis. Mõisa maadele kujunes maareformi järel asundus, mis 1940. aastatel Sutlepa külaga liideti. Enne Eesti omavalitsuste haldusreformi 2017. aastal kuulus küla Noarootsi valda.

Küla nimi on eesti päritolu. Nime lähtekohaks on Andrus Saareste ja Lauri Kettunen pakkunud susi (mitmuse omastavas sute) + lõpp : lõpu või puunimetuse lepp.Eesti kohanimede leksikon

17. sajandist pärinev Sutlepa puukabel asub alates 1970. aastast Tallinnas Eesti Vabaõhumuuseumis.

Sutlepas on suured rändrahnud. Külas asub looduskaitsealune rändrahn Väike Patstein. Osa Sutlepast kuulub Silma looduskaitseala koosseisu.Maa-ameti kaardiserver Sutlepa kalmistu on muinsusmälestisena kaitse all.Maa-ameti kaardiserver

Külas on Sutlepa bussipeatus, Salajõe ja Sutlepa piiril Nõmmküla teeristi bussipeatus, Aulepa ning Sutlepa piiril  aga Aulepa bussipeatus.https://xgis.maaamet.ee/xgis2/page/app/maanteeamet

 Vaata ka 
 Sutlepa meri
 Sutlepa külanõukogu
 Sutlepa raamatukogu

Viited

Kategooria:Lääne-Nigula valla külad